રાજ્યમાં અનેક લેભાગુ કંપનીઓના ઉઠામણાં બહાર આવી રહ્યા છે. ઉત્તર ગુજરાતમાં જ છેલ્લા બે વર્ષના સમયગાળા દરમિયાન ચાર જેટલી કંપનીઓનું કૌભાંડ પ્રકાશમાં આવ્યું છે. હવે HVNનામની કંપની દ્વારા પણ ૧૫૦ કરોડથી વધુનું કૌભાંડ આચરવામાં આવ્યું હોવાની સીઆઈડી ક્રાઈમ ગાંધીનગરમાં ફરિયાદ દાખલ થઈ છે. ફિક્સ ડીપોઝીટ, રીકરીંગ સહિતની સ્કીમો મુકી આ કંપની દ્વારા રોકાણ કરાવવામાં આવ્યું હતું. એજન્ટો રોકી લોકોને છેતરામણી લાલચો આપી ટૂંકા ગાળામાં નાણાં બમણાં અને ત્રણ ગણા મળશે તેમ જણાવી રોકાણ કરાવાયુ હતું. જો કે પાકતી મુદત પહેલાં રાજ્યના જુદા જુદા વિસ્તારોમાં ખોલવામાં આવેલી HVNની બ્રાન્ચોના શટર પડી જતાં રોકાણકારોની હાલત કફોડી બની ગઈ છે.